CELEX: 32019D0572
Language: hu
Date: 2019-04-08 00:00:00
Title: A Tanács (EU) 2019/572 határozata (2019. április 8.) az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő megkötéséről

11.4.2019   
               
               
                  HU
               
               
                  Az Európai Unió Hivatalos Lapja
               
               
                  L 100/1
               
            
         A TANÁCS (EU) 2019/572 HATÁROZATA
         (2019. április 8.)
         az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikke (6) bekezdése második albekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az (EU) 2018/61 tanácsi határozattal (2) összhangban az Amerikai Egyesült Államok és az Európai Közösség között a polgári repülés biztonságának szabályozásában történő együttműködésről szóló megállapodás 1. módosítását (a továbbiakban: az 1. módosítás) 2017. december 13-án aláírták, figyelemmel annak egy későbbi időpontban történő megkötésére.
                  
               
                     (2)
                  
                  
                     Az 1. módosítás kiterjeszti az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás (a továbbiakban: a megállapodás) részes felei közötti együttműködést olyan újabb területekre, amelyeken alkalmazható a jóváhagyásoknak és a megfelelőségi ténymegállapításoknak a kölcsönös elfogadása annak érdekében, hogy a légi közlekedés magas fokú biztonságának fenntartása mellett biztosított legyen az erőforrások optimális kihasználása és a hasonló mértékű költségcsökkentés.
                  
               
                     (3)
                  
                  
                     Az 1. módosítást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás 1. módosítását a Tanács az Unió nevében jóváhagyja (3).
         
         
            2. cikk
            Az 1. módosítás 3. cikkében előírt értesítést az Unió nevében a Tanács elnöke teszi meg.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  2018. december 13-i egyetértés (a Hivatalos Lapban még nem tették közzé).
         
            (2)  A Tanács (EU) 2018/61 határozata (2017. március 21.) az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő aláírásáról és az ideiglenes alkalmazásáról (HL L 11., 2018.1.16., 1. o.).
         
            (3)  Az 1. módosítás szövegét a HL L 2018.1.16-i 11. számának 3. oldalán hirdették ki az aláírásról szóló határozattal együtt.